wannaphong/clean_thaiwikipedia huggingface dataset:
# เบน ฟอสเตอร์ (นักฟุตบอล)
เบน แอนโทนี ฟอสเตอร์ (เกิดวันที่ 3 เมษายน ค.ศ. 1983) เป็นอดีตนักฟุตบอลอาชีพชาวอังกฤษ โดยลงเล่นในตำแหน่งผู้รักษาประตู

ฟอสเตอร์ลงเล่นครั้งแรกในปี ค.ศ. 2001 กับสโตกซิตี อย่างไรก็ตาม เขาไม่ได้ลงเล่นให้กับสโมสรเลย เพราะถูกปล่อยยืมตัวให้กับบริสตอลซิตี, ทิฟเวอร์ตันทาวน์, สแตฟฟอร์ดเรนเจอร์, คิดเดอร์มินสเตอร์ และเรกซัม ต่อมาเขาย้ายไปแมนเชสเตอร์ยูไนเต็ดเมื่อเดือนกรกฎาคม ค.ศ. 2005 แต่ก็ถูกปล่อยยืมตัวไปวอตฟอร์ดถึงสองฤดูกาลติดต่อกัน เขาลงเล่นให้กับแมนเชสเตอร์ยูไนเต็ดรวม 23 นัดทุกรายการ ต่อมาในเดือนพฤษภาคม ค.ศ. 2010 ฟอสเตอร์ย้ายไปเบอร์มิงแฮมซิตี ซึ่งเขาก็เป็นผู้เล่นในชุดชนะเลิศฟุตบอลลีกคัพ ฤดูกาล 2010–11 อีกด้วย แต่หลังจากที่เบอร์มิงแฮมซิตีตกชั้นสู่แชมเปียนชิปในปลายฤดูกาล ฟอสเตอร์ก็ถูกปล่อยยืมตัวไปเวสต์บรอมมิชอัลเบียน และย้ายแบบถาวรในเดือนมิถุนายน ค.ศ. 2012

ในนามทีมชาติ เขาลงเล่นให้อังกฤษนัดแรก เดือนกุมภาพันธ์ ค.ศ. 2007 นัดที่พบกับสเปน แม้ว่าเขาจะประกาศเลิกเล่นทีมชาติในเดือนพฤษภาคม ค.ศ. 2011 เขากลับมาลงเล่นอีกครั้งในเดือนกุมภาพันธ์ ค.ศ. 2013 และติดทีมชาติในการแข่งขันฟุตบอลโลก 2014 ที่ประเทศบราซิล

 เกียรติประวัติ 
 สโมสร 
เรกซัม
 ฟุตบอลลีกโทรฟี: 2004–05

วอตฟอร์ด
 ฟุตบอลลีกแชมเปียนชิป รอบเพลย์ออฟ: 2005–06
 เอฟเอคัพ รองชนะเลิศ: 2018–19

แมนเชสเตอร์ยูไนเต็ด
 ฟุตบอลลีกคัพ: 2008–09, 2009–10

เบอร์มิงแฮมซิตี
 ฟุตบอลลีกคัพ: 2010–11

 รางวัลส่วนตัว 
 ผู้เล่นยอดเยี่ยมประจำฤดูกาลของวอตฟอร์ด: 2006–07
 รางวัลแอลัน ฮาร์เดเกอร์: 2009, 2011
 ผู้เล่นยอดเยี่ยมประจำฤดูกาลของเบอร์มิงแฮมซิตี: 2010–11
 ผู้เล่นยอดเยี่ยมของทีมประจำฤดูกาลของเบอร์มิงแฮมซิตี: 2010–11
 ผู้เล่นยอดเยี่ยมประจำฤดูกาลของผู้สนับสนุนเวสต์บรอมมิชอัลเบียน: 2011–12, 2013–14
 ผู้เล่นยอดเยี่ยมของทีมประจำฤดูกาลของเวสต์บรอมมิชอัลเบียน: 2011–12, 2013–14
 London Football Awards Goalkeeper of the Year: 2019

 ยูทูบ 
ฟอสเตอร์มีช่องยูทูบของตัวเองชื่อ "The Cycling GK" ซึ่งเขาจะโพสต์วิดีโอการขี่จักรยานและวิดีโอบล็อกเกี่ยวกับการแข่งขันของสโมสรวอตฟอร์ด ซึ่งบางครั้งรวมถึงวิดีโอจากกล้องโกโปรถ่ายมุมมองเกมจากหลังประตูด้วย
# คชตาท
คชตาท (,) เป็นหมู่บ้านในรัฐแบร์น ประเทศสวิตเซอร์แลนด์ มีประชากรราว 9,200 คน คชตาทได้รับการพัฒนาเป็นแหล่งเล่นสกีในปี ค.ศ. 1905 ปัจจุบันถือเป็นสถานตากอากาศสกีหลักแห่งหนึ่งในเทือกเขาแอลป์และเป็นสถานที่ท่องเที่ยวยอดนิยมในหมู่สังคมชั้นสูง บุคคลมีชื่อเสียงมากมายต่างเคยมาเยี่ยมชมเมืองแห่งนี้ แม้จะเป็นหมู่บ้านเล็ก ๆ แต่ก็มีร้านเครื่องประดับชื่อก้องโลกอยู่อย่างหลุยส์ วิตตอง, แอร์แม็ส, ปราดา, ราล์ฟ ลอเรน, การ์ตีเย เป็นต้น

ภูมิอากาศ
# เนอชาแตล
เนอชาแตล  เป็นเมืองหลวงของรัฐเนอชาแตล ประเทศสวิตเซอร์แลนด์ ตั้งอยู่บนชายฝั่งทางตะวันตกของทะเลสาบเนอชาแตล ประชากรร้อยละ 33 นับถือโรมันคาทอลิก รองลงมาร้อยละ 28 นับถือโปรเตสแตนต์ เมืองนี้เริ่มสามารถย้อนประวัติได้ถึงปีค.ศ. 1011 เมื่อพระเจ้ารูดอล์ฟที่ 3 แห่งบูร์กอญ ทรงสร้างปราสาทหลังใหม่ที่ริมทะเลสาบเนอชาแตลให้พระมเหสี ตั้งแต่นั้นมาเนอชาแตลก็เริ่มมีความสำคัญต่อราชสำนักบูร์กอญ และกลายเป็นชุมชนขึ้นมา

ภูมิอากาศ
# โรคบิดจากเชื้อชิเกลลา
โรคบิดจากเชื้อชิเกลลา  หรือ โรคบิดไม่มีตัว เป็นโรคติดเชื้อแบคทีเรียอย่างหนึ่ง ทำให้ผู้ป่วยมีอาการท้องร่วง เกิดจากเชื้อแบคทีเรีย Shigella มักเริ่มมีอาการในช่วง 1-2 วันหลังได้รับเชื้อ โดยจะมีอาการท้องร่วง ไข้ ปวดท้อง และเจ็บขณะถ่ายอุจจาระ อาจมีเลือดปนมากับอุจจาระได้ ส่วนใหญ่จะเป็นอยู่ 5-7 วัน ภาวะแทรกซ้อนที่อาจเกิดขึ้นได้ ได้แก่ ข้ออักเสบหลังการติดเชื้อ ติดเชื้อในกระแสเลือด ชัก และกลุ่มอาการเม็ดเลือดแดงแตกยูรีเมีย

โรคนี้เกิดจากเชื้อ Shigella สี่ชนิด ส่วนใหญ่ติดต่อผ่านการมีเชื้อปนเปื้อนออกมากับอุจจาระของผู้ป่วย ช่องทางอื่นได้แก่ อาหาร น้ำ หรือมือที่ปนเปื้อนเชื้อ อาจมาพร้อมกับแมลงวันหรือติดมือมาขณะเปลี่ยนผ้าอ้อมให้เด็กที่ป่วย การวินิจฉัยนอกจากอาการแล้วสามารถยืนยันได้โดยการเพาะเชื้อจากอุจจาระของผู้ป่วย

โรคนี้ยังไม่มีวัคซีนป้องกัน การป้องกันทำได้โดยการล้างมือ เมื่อป่วยแล้วส่วนใหญ่สามารถหายได้เอง แนะนำให้ดื่มน้ำให้เพียงพอและพักผ่อนมาก ๆ ยาลดกรดแก้ท้องอืดบางชนิดเช่นบิสมัทซับซาลิซิเลตอาจช่วยบรรเทาอาการได้ แต่ไม่ควรใช้ยาที่ลดการเคลื่อนไหวของลำไส้ เช่น โลเปอราไมด์ เนื่องจากมีผลเสียมากกว่า ผู้ป่วยบางรายที่มีอาการรุนแรงอาจจำเป็นต้องได้รับยาปฏิชีวนะ แต่พบการดื้อยาได้บ่อย ยาปฏิชีวนะที่ใช้บ่อยได้แก่ ซิโปรฟล็อกซาซิน และอะซิโทรมัยซิน

ในหนึ่งปีทั่วโลกมีผู้ป่วยโรคบิดจากเชื้อชิเกลลาประมาณ 80 ล้านคน เสียชีวิตประมาณ 700,000 คน ผู้ป่วยส่วนใหญ่อยู่ในกลุ่มประเทศกำลังพัฒนา และส่วนใหญ่เป็นเด็กเล็ก บางครั้งอาจพบโรคนี้ระบาดในศูนย์เลี้ยงเด็กหรือโรงเรียน และพบได้ค่อนข้างบ่อยในนักเดินทาง ในสหรัฐอเมริกาพบผู้ป่วยโรคนี้ประมาณหนึ่งล้านคนต่อปี
# เขาทิทลิส
ทิทลิส  เป็นภูเขาในประเทศสวิตเซอร์แลนด์ ตั้งอยู่บริเวณพรมแดนระหว่างรัฐออบวัลเดินกับรัฐแบร์น มีความสูง 3,238 เมตรเหนือระดับน้ำทะเล สามารถขึ้นเขาแห่งนี้ได้โดยกระเช้าลอยฟ้าจากเมืองเอ็งเงิลแบร์คทางเหนือของภูเขา กระเช้าลอยฟ้าขึ้นเขาทิทลิสถือเป็นกระเช้าลอยฟ้าแห่งแรกของโลกที่สามารถหมุนรอบตัวเองได้ 360 องศา ที่ด้านบนมีสะพานแขวนคนเดินข้ามหุบเขาความยาว 98 เมตร ซึ่งเป็นสะพานแขวนที่อยู่สูงที่สุดในทวีปยุโรป สะพานแขวนแห่งนี้อยู่เหนือก้นหุบเขากว่า 500 เมตร
# ดับเบิลยูดับเบิลยูอี มิกซ์แมทช์ ชาลเล้นจ์
ดับเบิลยูดับเบิลยูอี มิกซ์แมทช์ ชาลเล้นจ์  เป็นรายการโทรทัศน์อินเทอร์เน็ตและทัวร์นาเม้นท์มวยปล้ำอาชีพ ของดับเบิลยูดับเบิลยูอี (WWE) โดยเริ่มออกอากาศในวันที่ 16 มกราคม ค.ศ. 2018 ที่จะรวมทุกแมทช์ที่เป็นแมทช์การปล้ำแทกทีมผสม โดยทีมนั้นจะต้องมีนักมวยปล้ำชายกับนักมวยปล้ำหญิง 

ทัวร์นาเมนต์จะประกอบด้วยการแข่งขันต่างๆที่เกิดขึ้นจากที่เขียนสคริปต์ และมีผลที่กำหนดไว้ล่วงหน้าโดย ดับเบิลยูดับเบิลยูอี

ทีม
 – Raw
 – SmackDown
ทีม Rawองค์กรการกุศลAlexa Bliss and Braun StrowmanConnor's CureSasha Banks and Finn BálorSpecial OlympicsNia Jax and ApolloSusan G. KomenAsuka and The MizRescue Dogs RockMandy Rose and GoldustHire Heroes USABayley and EliasAmericares
ทีม SmackDownองค์กรการกุศลCharlotte Flair and Bobby RoodeGirl UpLana and RusevGlobal CitizenNaomi and Jimmy UsoBoys & Girls Clubs of AmericaNatalya and Shinsuke NakamuraMake-A-WishBecky Lynch and Sami ZaynUNICEFCarmella and Big EKaBOOM!

 ผู้บรรยาย 
ชื่อหมายเหตุRenee YoungCo-hostByron SaxtonCo-hostGreg HamiltonRing announcerMichael ColeLead commentatorCorey GravesColor commentatorBeth PhoenixColor commentatorHall of Famer

ผลการแข่งขัน
<onlyinclude>
# โยนัส เลอเซิล
โยนัส เลอเซิล (เกิด 1 กุมภาพันธ์ ค.ศ. 1989) เป็นนักฟุตบอลอาชีพชาวเดนมาร์ก ปัจจุบันเล่นในตำแหน่งผู้รักษาประตูให้กับฮัดเดอส์ฟีลด์ทาวน์ โดยยืมตัวจากเอฟเวอร์ตัน

 สโมสร 
 มีจือแลน 
เลอเซิลลงเล่นเกมลีกนัดแรกให้กับมีจือแลนในเดือนมีนาคม ค.ศ. 2010 โดยลงเล่นไปทั้งหมด 137 นัด

 แก็งก็อง 
วันที่ 5 มิถุนายน ค.ศ. 2014 เลอเซิลย้ายไปแก็งก็อง สโมสรฟุตบอลของฝรั่งเศส ในช่วงแรกเขาเป็นตัวสำรอง แต่ในระยะเวลาเพียงสองฤดูกาล เขาก็ขึ้นมาเป็นตัวจริงได้

 ไมนทซ์ 05
วันที่ 16 มิถุนายน ค.ศ. 2016 เลอเซิลย้ายไปไมนทซ์ 05 สโมสรฟุตบอลของเยอรมนี โดยมาแทนที่โลริส คารีอุส ซึ่งย้ายไปลิเวอร์พูล

 ฮัดเดอส์ฟีลด์ทาวน์ (ยืมตัว) 
หลังจากหนึ่งฤดูกาลกับไมนทซ์ เลอเซิลได้เซ็นสัญญายืมตัวกับฮัดเดอส์ฟีลด์ทาวน์ เมื่อวันที่ 30 มิถุนายน ค.ศ. 2017 ต่อมาวันที่ 12 สิงหาคม ค.ศ. 2017 เขาเริ่มลงเล่นพรีเมียร์ลีกในนัดที่บุกไปชนะคริสตัลพาเลซ 3–0

 ทีมชาติ 
เลอเซิลลงเล่น 22 นัดให้กับทีมเยาวชนของเดนมาร์ก ซึ่งรวมไปถึง 15 นัดที่ลงเล่นให้กับชุดอายุไม่เกิน 21 ปี

เขาถูกเรียกติดทีมชาติชุดใหญ่ครั้งแรกในเดือนมิถุนายน ค.ศ. 2015 ในนัดกระชับมิตรพบกับมอนเตเนโกร และต่อมาในนัดพบกับสวีเดนในการแข่งขันฟุตบอลชิงแชมป์แห่งชาติยุโรป 2016 รอบเพลย์ออฟ ในเดือนพฤศจิกายน ค.ศ. 2015

 สถิติ 

สโมสรฤดูกาลลีกถ้วยลีกคัพอื่น ๆทั้งหมดลีกลงเล่นประตูลงเล่นประตูลงเล่นประตูลงเล่นประตูลงเล่นประตู มีจือแลน 2009–10เดนิชซูเปอร์ลีกา12030—00150 2010–11เดนิชซูเปอร์ลีกา30030—00330 2011–12เดนิชซูเปอร์ลีกา25000—00250 2012–13เดนิชซูเปอร์ลีกา27010—2ลงเล่นในยูฟ่ายูโรปาลีก03002013–14เดนิชซูเปอร์ลีกา33010—00340รวม127080—201370แก็งก็อง2014–15ลีกเอิง3002010704002015–16ลีกเอิง370203000420รวม670404070820ไมนทซ์ 052016–17บุนเดิสลีกา27020—50340 ฮัดเดอส์ฟีลด์ทาวน์ (ยืมตัว) 2017–18พรีเมียร์ลีก380200000400ฮัดเดอส์ฟีลด์ทาวน์2018–19พรีเมียร์ลีก190001000200รวม570201000600รวมทั้งหมด2780160501403130
# แฟร์ดีนันท์ ฟ็อน เบราน์ชไวค์-ว็อลเฟินบึทเทิล
แฟร์ดีนันท์ ฟ็อน เบราน์ชไวค์-ว็อลเฟินบึทเทิล  เป็นจอมพลเยอรมันแห่งปรัสเซียในช่วงสงครามเจ็ดปี และยังเป็นเจ้าชายแห่งเบราน์ชไวค์-ว็อลเฟินบึทเทิล-เบเวิร์น และต่อมายังได้เป็นดยุกแห่งเบราน์ชไวค์-ลือเนอบวร์ค เป็นโอรสลำดับที่ 4 ของแฟร์ดีนันด์ อัลเบร็คท์ที่ 2 ดยุกแห่งเบราน์ชไวค์-โวลเฟนบึทเทิลและอันทัวเน็ตต์ อมาลี แห่งเบราน์ชไวค์-ว็อลเฟินบึทเทิล

ประวัติ
เขาได้เข้าร่วมกับกองทัพปรัสเซียและในภายหลังร่วมกับฮันโนเฟอร์ และเป็นผู้นำทัพที่มากความสามารถและปรีชายิ่ง ในช่วงสมัยสงครามไซลีเชียครั้งที่ 2 เขาได้ร่วมรบภายใต้เจ้าชายเลโอโพลด์แห่งอันฮัลท์-เดสเซา และได้เลื่อนยศเป็นพันตรี พระองค์ยังได้ร่วมออกรบเคียงข้างฟรีดริชมหาราช และเป็นที่โปรดปรานของพระเจ้าฟรีดริชยิ่งนัก ด้วยความสำเร็จทางการทหารมากมายของเขาทำให้ได้รับการเลื่อนยศเป็นจอมพล ทว่าความขัดแย้งระหว่างเขาและพระเจ้าฟรีดริชทำให้เขาลาออกออกจากกองทัพในปีค.ศ.1766  เขาป่วยหนักขึ้นเรื่อยๆ ตั้งแต่ปีค.ศ. 1784 และได้อสัญกรรมด้วยโรคปอดบวมในปีค.ศ.1792

ยุทธการที่เข้าร่วม
 ยุทธการที่ไรน์แบร์ก(Battle of Rheinberg)
 ยุทธการที่แครเฟล์ด(Battle of Krefeld)
 ยุทธการที่มินเดิน(Battle of Minden)
 ยุทธการที่ฟิลลิงเฮาเซิน(Battle of Villinghausen)
# ซังคท์โมริทซ์
ซังคท์โมริทซ์  หรือ ซันเมารีซิโอ  (ชื่อย่อ: St. Moritz) เป็นเมืองสกีรีสอร์ทในเทือกเขาแอลป์ ตั้งอยู่ในรัฐเกราบึนเดินทางตะวันออกเฉียงใต้ของประเทศสวิตเซอร์แลนด์ ไม่ไกลจากพรมแดนประเทศอิตาลี ตั้งอยู่ ณ ระดับความสูง 1,800 เมตรเหนือระดับน้ำทะเล ถือเป็นหนึ่งในแหล่งสกีรีสอร์ทที่หรูหราที่สุดในสวิตเซอร์แลนด์ ในแต่ละปีมีผู้มาเยือนเมืองนี้นับล้านคน ซังคท์โมริทซ์เคยใช้เป็นสถานที่จัดโอลิมปิกฤดูหนาวในปี ค.ศ. 1928 และ 1948 ประชากรท้องถิ่นร้อยละ 59 พูดภาษาเยอรมันเป็นภาษาหลัก รองลงมาร้อยละ 22 พูดภาษาอิตาลี

ประวัติ
ซังคท์โมริทซ์ได้เริ่มเป็นแหล่งท่องเที่ยวด้านสกีในปีค.ศ. 1864 เริ่มจากการที่ผู้บุกเบิกโรงแรมพาเลชโฮเทล นายกัสปาร์ บัดรุทท์ (Caspar Badrutt) ชาวสวิส ได้เชิญแขกชาวอังกฤษสี่คนที่กำลังพักโรงแรมของเขาในฤดูร้อนให้กลับมาเยี่ยมที่นี่ในฤดูหนาว โดยคำพูดที่ว่า "แม้จะเป็นฤดูหนาว แต่ก็เป็นฤดูหนาวที่สดใส มีแสงอาทิตย์สาดส่อง" หากคำพูดของเขาผิดหรือแขกไม่พอใจบรรยกาศแล้ว เขายินดีออกค่าเดินทางไปกลับลอนดอน แต่ถ้าหากแขกถูกใจ เขายินดีให้แขกพักได้นานเท่าที่ต้องการ ตั้งแต่นั้นมา อุตสาหกรรมการท่องเที่ยวในหมู่บ้านนี้ก็บูมขึ้น และยังรวมไปถึงอุตสาหกรรมการท่องเที่ยวในเทือกเขาแอลป์ทั้งหมดด้วย

ซังคท์โมริทซ์เติบโตอย่างรวดเร็วในปลายศตวรรษที่ 19 ไฟฟ้าส่องสว่างแห่งแรกในประเทศสวิตเซอร์แลนด์ถูกติดตั้งในปี ค.ศ. 1878 ที่โรงแรมคูล์ม (Kulm Hotel) การแข่งขันสเก็ตน้ำแข็งชิงแชมป์ยุโรปครั้งแรกถูกจัดขึ้นที่นี่ในปี ค.ศ. 1882 กอล์ฟทัวร์นามนต์ครั้งแรกในเทือกเขาแอลป์ถูกจัดขึ้นที่นี่ในปี ค.ศ. 1889 ซังคท์โมริทซ์ยังเป็นหมู่บ้านแรกในเทือกเขาแอลป์ที่มีรถรางไฟฟ้าให้บริการ โรงเรียนสอนเล่นสกีแห่งแรกในประเทศถูกเปิดขึ้นที่นี่ในปี  ค.ศ. 1929 

นอกจากแหล่งกิจกรรมด้านสกีแล้ว ที่โบสถ์ซังค์เมาริทีอุส (Saint Mauritius) ในเมืองนี้ยังมีบ่อน้ำพุร้อนธรรมชาติตั้งอยู่ ในอดีตมีกษัตริย์และพระราชวงศ์มากมายเดินทางมายังน้ำพุร้อนแห่งนี้ด้วยความเชื่อว่าสามารถบำบัดโรคได้

ภูมิอากาศ

ทัศนียภาพ
# โซเฟีย ยาเกียลลองกา
โซเฟีย ยาเกียลลองกา แห่งโปแลนด์  พระองค์ทรงเป็นพระราชินี และยังทรงเป็นอีกหนึ่งสมาชิกของราชวงศ์ยาเกียลลอง พระองค์ทรงเป็นเหลนสาวของจักรพรรดิซีกิสมุนด์แห่งจักรวรรดิโรมันอันศักดิ์สิทธิ์ และได้รับตำแหน่งมาร์เกรฟีนแห่งบรันเดินบวร์ค-อันส์บัคกับบรันเดินบวร์ค-คูล์มบัคJagiellon Dynasty พระองค์ทรงได้รับศีลล้างบาปจากจอห์น กุซชอเชสสกี, บาทหลวงแห่งกรากุฟ แต่ว่าไม่มีใครทราบในเรื่องการอบรบหรือการศึกษาของพระองค์

 พระประวัติ 
 การหมั้น 

 อภิเสกสมรสกับฟรีดริชที่ 1 แห่งบรันเดินบวร์ค-อันส์บัค 

 พระราชบุตร 
พระองค์กับพระราชสวามีทรงมีพระราชบุตร 18 พระองค์ดังนี้:M. Duczmal: Jagiellonowie, p. 572.
เอลิซาเบธแห่งบรันเดินบวร์ค-อันส์บัค
คาซีเมียร์, มาเกรฟแห่งบรันเดินบวร์ค-คูล์มบัค
มากาเรตแห่งบรันเดินบวร์ค-อันส์บัค
โยฮันน์ มาเกรฟแห่งบรันเดินบวร์ค-อันส์บัค
โซเฟียแห่งบรันเดินบวร์ค-อันส์บัค
มาเรียแห่งบรันเดินบวร์ค-อันส์บัค
แอนนาแห่งบรันเดินบวร์ค-อันส์บัค
บาร์บาราแห่งบรันเดินบวร์ค-อันส์บัค
อัลเบร็คท์ ดยุกแห่งปรัสเซีย
ฟรีดริชแห่งบรันเดินบวร์ค-อันส์บัค
โยฮันน์แห่งบรันเดินบวร์ค-อันส์บัค
เอลิซาเบธแห่งบรันเดินบวร์ค-อันส์บัค
บาบาลาแห่งบรันเดินบวร์ค-อันส์บัค
ฟรีดริชแห่งบรันเดินบวร์ค-อันส์บัค
วิลเฮล์มแห่งบรันเดินบวร์ค-อันส์บัค
โยฮันน์ อัลเบร็คท์แห่งบรันเดินบวร์ค-อันส์บัค
ฟรีดริชอัลเบร็คท์แห่งบรันเดินบวร์ค-อันส์บัค
กามแพรชแห่งบรันเดินบวร์ค-อันส์บัค

 พระราชตระกูล
# ยูเอฟซี 91
ยูเอฟซี 91  เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 15 พฤศจิกายน ค.ศ. 2008 ที่สนามMGM Grand Garden Arena ในเมืองลาสเวกัส, รัฐเนวาดา, สหรัฐอเมริกา

ผล
# ยูเอฟซี 90
ยูเอฟซี 90  เป็นศึกศิลปะการต่อสู้ป้องกันตัวแบบผสม ที่จัดโดยอัลติเมทไฟต์ติงแชมเปียนชิพในวันที่ 25 ตุลาคม ค.ศ. 2008 ที่สนามAllstate Arena ในเมืองRosemont, Illinois, สหรัฐอเมริกาAlves-Sanchez moving to UFC 90 in Chicago – MMA – Yahoo! Sports

ผล
# ซียง
ซียง  เป็นเมืองหลวงของรัฐวาเล ประเทศสวิตเซอร์แลนด์ ตั้งอยู่ในภูมิภาครอม็องดีซึ่งใช้ภาษาฝรั่งเศสเป็นหลัก เมืองซียงตั้งอยู่กลางหุบเขาขนาดใหญ่ในเทือกเขาแอลป์ ซียงเป็นแหล่งผลิตไวน์มากเป็นอันดับสามในสวิตเซอร์แลนด์ ประชากรส่วนใหญ่นับถือนิกายโรมันคาทอลิก

ภูมิอากาศ
# เซราฟีโน สโปรไวรี
เซราฟีโน สโปรไวรี (18 พฤษภาคม 1930 – 3 มกราคม 2018) เป็นอัครมุขนายกโรมันคาทอลิก

สโปไวรี บวชตั้งแต่ปี ค.ศ. 1953 เขาเคยเป็นผู้ช่วยนักบวชของสังฆมณฑลคาตันซาโร ประเทศอิตาลี ตั้งแต่ปี ค.ศ. 1987 จนถึง ค.ศ. 1980 ก่อนที่เขาจะได้เป็นอัครมุขนายกแห่งเมือง รอสซาโน-คาเรียตี ตั้งแต่ปี ค.ศ. 1980 จนถึง ค.ศ. 1991 ปละเป็นอัครมุขนายกแห่งเมืองเบโนเวนโต ตั้งแต่ปี ค.ศ. 1991 จนถึง ค.ศ. 2006Archdiocese of Benevento

 หมายเหตุ
# ฟิลิปป์ มาร์แชนด์
ฟิลิปป์ มาร์แชนด์ (1 กันยายน ค.ศ. 1939 – 10 มกราคม ค.ศ. 2018) เป็นนักการเมืองชาวฝรั่งเศส เป็นสมาชิกรัฐสภาจังหวัดชาร็องต์-มารีตีมhttp://www.marcspiegler.com/Articles/ArtNews/ArtNews_Feature_2004_10_Giacometti.pdf[./Philippe_Marchand#cite_note-1 [1]] เคยเป็นรัฐมนตรีว่าการกระทรวงมหาดไทยตั้งแต่ปี ค.ศ. 1991 จนถึง ค.ศ. 1992https://news.google.com/newspapers?nid=1891&dat=19920202&id=GnEfAAAAIBAJ&sjid=o9QEAAAAIBAJ&pg=1548,126892http://articles.latimes.com/1992-02-05/news/mn-1255_1_george-habash-s-entry
# แฮนส์ โอเปก
แฮนส์ วิลเฮล์ม โอเปก (1 พฤศจิกายน ค.ศ. 1948 – 8 มกราคม ค.ศ. 2018) เป็นนักฟุตบอลชาวเดนมาร์ก ตำแหน่งกองหน้า เคยเล่นให้กับฟุตบอลทีมชาติเดนมาร์กถึง 3 ครั้ง เขาเป็นพ่อของคิม โอเปกDBU
# การเลือกตั้งสภานิติบัญญัติในประเทศเวียดนาม ค.ศ. 1981
การเลือกตั้งสภานิติบัญญัติในประเทศเวียดนาม เกิดขึ้นเมื่อวันที่ 26 เมษายน ค.ศ. 1981Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p331  ซึ่งแนวร่วมปิตุภูมิเวียดนามได้ที่นั่งในสภาจำนวน 496 ที่นั่ง

 ผลการเลือกตั้ง 
พรรคคะแนน%ที่นั่งแนวร่วมปิตุภูมิเวียดนาม100496งดออกเสียง––รวมทั้งหมด100496อ้างอิง: Nohlen et al.
# รถไฟฮอโลคอสต์
รถไฟฮอโลคอสต์เป็นขบวนรถไฟขนส่งที่ถูกดำเนินโดย Deutsche Reichsbahn (การรถไฟแห่งชาติเยอรมัน) ระบบขบวนรถไฟแห่งชาติภายใต้การควบคุมกำกับดูแลอย่างเข้มงวดของนาซีเยอรมันและประเทศพันธมิตร (ฝ่ายอักษะ) เพื่อความมุ่งหมายในการขับไล่เนรเทศชาวยิว เช่นเดียวกับคนอื่น ๆ ที่ตกเป็นเหยื่อของฮอโลคอสต์ ไปยังค่ายกักกัน ค่ายแรงงานบังคับ และค่ายมรณะของนาซีเยอรมัน

นักประวัติศาสตร์สมัยใหม่ได้กล่าวว่า ถ้าหากไม่มีการขนส่งผู้คนจำนวนมากโดยทางรถไฟนั้น สิ่งที่เรียกว่า "มาตราการสุดท้าย" คือการฆ่าล้างเผ่าพันธุ์อย่างเป็นระบบก็จะเป็นสิ่งที่แทบจะเป็นไปไม่ได้เลย การกำจัดผู้คนที่เป็นถูกกำหนดใน "มาตราการสุดท้าย" ขึ้นอยู่กับสองปัจจัยคือ ความจุปริมาณของค่ายมรณะเพื่อที่จะรมแก๊สเหยื่อ และ "กระบวนจัดการ" กับศพของพวกเขาอย่างที่พอจะรวดเร็วได้ เช่นเดียวกับความจุปริมาณของรถไฟในการขนส่งเหยื่อจากเกตโตในทวีปยุโรปภายใต้การยึดครองของนาซีและยิวเกตโตในโปแลนด์ภายใต้การยึดครองเยอรมันเพื่อที่จะได้คัดเลือกให้ไปยังสถานที่กำจัดให้สิ้น จำนวนตัวเลขที่ถูกต้องในปัจจุบันบนส่วนหนึ่งของ "มาตราการสุดท้าย" ยังคงขึ้นอยู่กับบันทึกประวัติการขนส่งของการรถไฟเยอรมันHOLOCAUST FAQ: Operation Reinhard: A Layman's Guide (2/2).; also in 

thumb|250px|right|แผนที่สามัญของเส้นทางการเนรเทศและค่ายมรณะต่าง ๆ
# สนามฟุตบอลไฮบิวรี (ฟลีตวุด)
สนามฟุตบอลไฮบิวรี หรือ ไฮบิวรี สเตเดียม  เป็นสนามฟุตบอล ที่ตั้งอยู่ที่ฟลีตวุด ในมณฑลแลงคาเชอร์ ประเทศอังกฤษ โดยสร้างอยู่บนที่ดินของสภาเทศบาลเมืองไวร์ เป็นสนามเหย้าของฟลีตวุด ทาวน์ และ แบล็กพูล ชุดสำรอง
# ตำบลแม่ลอย
ตำบลแม่ลอย  เป็นตำบลหนึ่งในอำเภอเทิง จังหวัดเชียงราย

ในช่วงปี พ.ศ. 2539 ยังมีการเสนอโครงการจัดตั้งกิ่งอำเภอต่าง ๆ หนึ่งในนั้นมีการเสนอให้แยกตำบลปล้อง ตำบลแม่ลอย ตำบลศรีดอนชัย และตำบลเชียงเคี่ยน ออกจากอำเภอเทิง เพื่อตั้งเป็นกิ่งอำเภอปล้อง

 สถานที่ที่สำคัญ 
 วัด 
 วัดพลอยโสภณ
 วัดศรีมงคล
 วัดเกี๋ยงดอย
 วัดหนองข่วง
 วัดแม่ลอยไร่
 สถานที่ท่องเที่ยว 
 หนองข่วง
 ม่อนผาด้าย

 สถานที่ศักดิ์สิทธิ์ 
 ศาลเจ้าพ่อหนองข่วง

 อาณาเขต 
ตำบลแม่ลอยมีอาณาเขตติดต่อ ดังนี้
 ทิศเหนือ ตำบลปล้อง อำเภอเทิง
 ทิศตะวันออก ตำบลศรีดอนไชย อำเภอเทิง
 ทิศใต้ ตำบลป่าแดด อำเภอป่าแดด ตำบลหงส์หิน อำเภอจุน จังหวัดพะเยา
 ทิศตะวันตก ตำบลเชียงเคี่ยนอำเภอเทิง ตำบลป่าแงะ อำเภอป่าแดด 

โดยใช้เส้นทางการคมนาคมไปตามทางหลวงแผ่นดินหมายเลข1020 (สายเทิง – เชียงราย) ทางหลวงแผ่นดินหมายเลข1292 และถนน รพช.ชร.2062 เป็นเส้นทางหลักในการติดต่อระหว่างตำบลและอำเภอเทิง ตลอดจนอำเภอเมืองเชียงราย

 หมู่บ้าน 
ตำบลแม่ลอย ตั้งอยู่พิกัดที่ 2165000N 61000E และอยู่ทางทิศเหนือของอำเภอเทิง ห่างจากอำเภอ 21 กิโลเมตร ห่างจากจังหวัดเชียงราย 45 กิโลเมตร ห่างจากกรุงเทพมหานคร ประมาณ 795 กิโลเมตร และเป็นเขตติดต่อกับจังหวัดพะเยา มีพื้นที่ในเขตการปกครอง จำนวน 49,750 ไร่ หรือประมาณ 79.60 ตารางกิโลเมตร ครอบคลุม 13 หมู่บ้าน

 หมู่ที่ 1 บ้านหนองข่วง 
 หมู่ที่ 2 บ้านเกี๋ยงดอย 
 หมู่ที่ 3 บ้านเกี๋ยงใต้ 
 หมู่ที่ 4 บ้านห้วยน่าน 
 หมู่ที่ 5 บ้านแม่ลอยไร่ 
 หมู่ที่ 6 บ้านแม่ลอยไร่ใต้ 
 หมู่ที่ 7 บ้านเกี๋ยงกลาง
 หมู่ที่ 8 บ้านสันเจริญ 
 หมู่ที่ 9 บ้านจำไคร้
 หมู่ที่ 10 บ้านเกี๋ยงดอยสูงเนิน 
 หมู่ที่ 11 บ้านใหม่สุขสันต์
 หมู่ที่ 12 บ้านศรีมงคล
 หมู่ที่ 13 บ้านเกี่ยงดอยเจริญราษฎร์ เป็นหมู่บ้านในเขต อบต. เต็มทั้งหมู่บ้านทั้งหมด
# เควดลินบวร์ค
เควดลินบวร์ค  เป็นเมืองมรดกโลกในรัฐซัคเซิน-อันฮัลท์ ประเทศเยอรมนี ตั้งอยู่ทางตะวันออกเฉียงใต้ของกรุงเบอร์ลินราว 213 กิโลเมตร ในปีค.ศ. 1994 ปราสาท, โบสถ์ และเขตเมืองเก่าในเควดลินบวร์คได้รับการขึ้นทะเบียนเป็นมรดกโลกทางวัฒนธรรมในชื่อว่า "โบสถ์วิทยาลัย, ปราสาท, และเมืองเก่าแห่งเควดลินบวร์ค" 

เมืองแห่งนี้ก่อตั้งมาตั้งแต่ก่อนคริสต์ศตวรรษที่ 9 พัฒนาขึ้นจากชุมชนริมแม่น้ำโบเดอ เมืองนี้ถูกกล่าวถึงครั้งแรกในเอกสารสมัยพระเจ้าไฮน์ริชที่ 1 แห่งเยอรมนี ซึ่งพระองค์ทรงรับการราชาภิเษกเป็นกษัตริย์แห่งแฟรงก์ตะวันออก ณ เมืองแห่งนี้ในปี 919 เมื่อพระองค์สวรรคตในปี 936 พระนางมาทิลดาผู้เป็นมเหสีก็ได้ตั้งชุมชนสตรีศาสนาขึ้นบนเนินปราสาทซึ่งคอยอบรมสั่งสองบุตรหลานของบรรดาชนชั้นสูง และกลายเป็นโบสถ์วิทยาลัยแห่งเควดลินบวร์ค อาคารต่างๆในปราสาทเควดลินบวร์คถูกสร้างขึ้นในสมัยพระเจ้าไฮน์ริชที่ 1 และได้รับการต่อเติมขยายในสมัยออทโทที่ 1 มหาราช ผู้เป็นพระราชโอรส

ภูมิอากาศ
# ทูเสต็ปส์ฟรอมเฮล
ทูสเต็ปส์ฟรอมเฮล  เป็นบริษัทดนตรีในลอสแอนเจลิส, รัฐแคลิฟอร์เนีย ก่อตั้งโดย โทมัส เจ. เบอร์เจอร์สัน และ นิกซ์ ฟินิกซ์ ในปี 2006 บริษัทผลิตดนตรีที่ใช้สำหรับประกอบภาพยนตร์หรือตัวอย่างหนัง อาทิเช่น อินเตอร์สเตลลาร์, แฮร์รี่พอตเตอร์, ไพเรทส์ออฟเดอะแคริบเบียน, และ เอ็กซ์เมน.และยังทำดนตรีแนวEpic music อีกด้วย เช่นอัลบั้ม Battlecry
# ดานา ไวต์
ดานา เฟรเดอริก ไวต์ จูเนียร์ (28 กรกฎาคม ค.ศ. 1969 –) เป็นทั้งนักธุรกิจชาวอเมริกันและประธานคนปัจจุบันของสมาคมอัลติเมทไฟต์ติงแชมเปียนชิพ (ยูเอฟซี) ซึ่งเป็นสมาคมศิลปะการต่อสู้แบบผสม (เอ็มเอ็มเอ) ที่ใหญ่ที่สุดในโลก ภายใต้การนำของไวต์ สมาคมดังกล่าวได้เติบโตขึ้นเป็นองค์กรที่มีมูลค่าหลายพันล้านดอลลาร์ไปทั่วโลก

เขายังได้รับการกล่าวถึง จากการช่วยเหลือเด็กหญิงชาวไทย ที่ป่วยเป็นโรคตับชนิดหายาก ซึ่งครอบครัวของเธอมีเงินไม่พอแก่การรักษา ไวต์จึงตัดสินใจให้การช่วยเหลือโดยออกค่ารักษาทั้งหมด หลายปีต่อมา เขาเดินทางมาประเทศไทย และได้พบกับเธอสุดตื้นตัน! ประธาน UFC พบเด็กไทยที่เคยช่วยชีวิตเมื่อ 7 ปีก่อน - ไทยรัฐ
# ฟรีดริช ฮ็อสบัค
ฟรีดริช ฮ็อสบัค (22 พฤศจิกายน ค.ศ. 1894 – 10 พฤศจิกายน ค.ศ. 1980) เป็นเจ้าหน้าที่นายทหารเยอรมันในกองทัพแวร์มัคท์ ผู้ที่ได้เป็นนายทหารคนสนิทของอดอล์ฟ ฮิตเลอร์ในปี ค.ศ. 1937 ฮ็อสบัคได้ทำเอกสารบันทึกการประชุมซึ่งต่อมาได้กลายเป็นที่รู้จักกันคือ บันทึกการประชุมฮ็อสบัค
# การประท้วงในประเทศอิหร่าน พ.ศ. 2560–2561
มีเหตุการณ์ประท้วงในบางเมืองที่ประเทศอิหร่าน โดยเริ่มต้นในวันที่ 28 ธันวาคม พ.ศ. 2560 ถึง พ.ศ. 2561 เหตุการณ์ประท้วงแรกเกิดที่แมชแฮด เมืองที่ใหญ่ที่สุดเป็นอันดับ 2 ของประเทศตามประชากร ในตอนแรกเน้นถึงนโยบายเศรษฐกิจของรัฐบาล หลังการประท้วงเริ่มขยายไปทั่วประเทศ ทำให้มีการขยายเป้าหมายเป็นการต่อต้านระบอบเผด็จการและการดำรงตำแหน่งของผู้นำสูงสุด แอลี ฆอเมเนอี

การประท้วงครั้งนี้ถือเป็นการประท้วงที่ใหญ่โตที่สุดนับตั้งแต่การประท้วงการเลือกตั้งประธานาธิบดีใน พ.ศ. 2552 ทำให้เสาหลักของระบอบนี้สั่นคลอน อย่างไรก็ตาม การประท้วงนี้มีความแตกต่างจากการเคลื่อนไหวสีเขียวทั้งในด้านผู้เข้าร่วม สาเหตุ เป้าหมาย และบทร้อง สิ่งที่ต่างจากการประท้วงใน พ.ศ. 2552 คือการประท้วงที่ไม่มีผู้นำและไม่เป็นระบบ นักวิเคราะห์บางส่วนกล่าวแนะว่า การประท้วงเป็นผลจากการไม่เห็นด้วยกับนโยบายเศรษฐกิจของประธานาธิบดีอิหร่าน แฮแซน โรว์ฮอนี ในขณะที่บางส่วนกล่าวว่า พวกเขาไม่พอใจกับระบอบเผด็จการและผู้นำสูงสุดคือสาเหตุที่แท้จริงของการลุกฮือ โรว์ฮอนียอมรับในวันที่ 8 มกราคม พ.ศ. 2561 ว่า "ผู้คนมีความต้องการทางเศรษฐกิจ การเมือง และสังคม"

รายงานเจ้าหน้าที่อิหร่าน ในบางพื้นที่ การประท้วงบานปลายไปเป็นความรุนแรง และสื่อของรัฐอิหร่านรายงานว่า ผู้ประท้วงโจมตีสถานีตำรวจและฐานทัพทหารกับบุคลากรทางทหารแล้วเริ่มยิงกัน ในวันที่ 2 มกราคม พ.ศ. 2561 มีผู้ประท้วงอย่างน้อย 21 คนกับเสมาชิกกองกำลังรักษาความปลอกภัย 2 คนถูกฆ่า นอกจากนี้ แมฮ์มูด ซอเดฆีรายงานว่ามีผู้ประท้วงถูกจับ 3,700 คน ถึงแม้ว่าในรายงานทางการมีผู้ถูกจับต่ำกว่าที่กล่าวไว้, Sheena McKenzie, CNN, 9 Jan 2018 ในวันที่ 5 มกราคม พ.ศ. 2561 ผู้รายงานพิเศษ 4 คนจากสำนักงานข้าหลวงใหญ่สิทธิมนุษยชนแห่งสหประชาชาติกระตุ้นให้รัฐบาลอิหร่านยอมรับและเคารพสิทธิของผู้ประท้วงและหยุดบล็อกอินเทอร์เน็ต

ในการต่อต้านการประท้วง มีผู้สนับสนุนรัฐบาลพันกว่าคนจัดการชุมนุมในหลายเมืองของประเทศอิหร่าน
# ความเข้มแสง
ความเข้มแสง เป็นคำที่มีความกำกวม อาจหมายถึง
 ความเข้มของการแผ่รังสี
 ความเข้มของการส่องสว่าง
 พลังงานจากการแผ่รังสี
 กำลังส่องสว่าง

ดูเพิ่ม
 ความส่องสว่าง
 การวัดแสง
# เอฟจี 42
{{Infobox weapon
|name=ฟัลเชียร์มเยเกอร์เกเวร์ 42
| image= 300px
| image_size = 300
|caption=ปืนทั้งสองกระบอกเป็นรุ่นช่วงต้น(ข้างบน) และรุ่นช่วงท้ายสงคราม(ข้างล่าง) มีความแตกต่างกันของเอฟจี 42
|origin=นาซีเยอรมนี
|type=ปืนไรเฟิลอัตโนมัติMilitary Small Arms of the 20th Century. 7th Edition. By Ian V. Hogg & John S. Weeks. Krause Publications. 2000 pages 241 & 242http://www.lonesentry.com/articles/fg42/index.html "New German Rifle for Paratroopers" from Intelligence Bulletin, June 1944. หรือ ไรเฟิลต่อสู้

|is_ranged=Yes

|service=1942–1945
|used_by=See Users
|wars=สงครามโลกครั้งที่สองสงครามเวียดนามhttps://wwiiafterwwii.wordpress.com/2015/07/10/wwii-german-weapons-during-the-vietnam-war/

|designer=Louis Stange
|design_date=1941–1942
|manufacturer=Rheinmetall (limited) Heinrich Krieghoff Waffenfabrik, L. O. Dietrich (limited)
|unit_cost=
|production_date=1943–1945
|number=
|variants=Early model (original Rheinmetall-Borsig design)Late model (Krieghoff revision)

|spec_label=
|weight=Ausführung "E":  Ausführung "G": 
|length=Ausführung "E":  Ausführung "G": 
|part_length=
|width=
|height=
|diamter=

|cartridge=7.92×57mm Mauser
|action=Gas-operated, rotating bolt
|rate=Ausführung "E": ~900 rounds/min Ausführung "G": ~750 rounds/min
|velocity= (SmK bullet)
|range=600 m
|max_range=
|feed=10- or 20-round detachable box magazine
|sights=Iron sights (all models); flip-up front post and folding rear diopter sight; ZFG42 or ZF4 scope
}}

เอฟจี 42 หรือฟัลเชียร์มเยเกอร์เกเวร์ 42 (German: Fallschirmjägergewehr'' 42, ""ปืนไรเฟิลทหารโดดร่ม 42"") เป็นปืนไรเฟิลอัตโนมัติแบบเลือกโหมดยิงMilitary Small Arms of the 20th Century. 7th Edition. By Ian V. Hogg & John S. Weeks. Krause Publications. 2000 pages 241 & 242http://www.lonesentry.com/articles/fg42/index.html "New German Rifle for Paratroopers" from Intelligence Bulletin, June 1944.ถูกผลิตขึ้นในนาซีเยอรมนีในช่วงสงครามโลกครั้งที่สอง อาวุธนี้ได้ถูกพัฒนาขึ้นโดยเฉพาะสำหรับการใช้งานของหน่วยทหารราบโดดร่มเยอรมัน ฟัลเชียร์มเยเกอร์ในปี ค.ศ. 1942 และได้ถูกใช้งานในจำนวนที่จำกัดจนกระทั่งสงครามได้ยุติลง

มันได้ถูกผสมผสานลักษณะและอำนาจการยิงของปืนกลเบาในรูปแบบที่มีน้ำหนักจากความที่ไม่ใหญ่ไปแกว่ามาตรฐานของปืนไรเฟิลแบบระบบลูกเลื่อน คาราบีเนอร์ 98คา ได้ถือว่าเป็นหนึ่งในอาวุธออกแบบที่ทันสมัยมากที่สุดในสงครามโลกครั้งที่สอง เอฟจี 42 ได้มีอิทธิพลต่อการพัฒนาอาวุธขนาดเล็กหลังสงครามและดีไซน์ส่วนใหญ่ได้ถูกลอกเลียนแบบโดยกองทัพสหรัฐ เมื่อพวกเขาได้พัฒนาปืนกลรุ่น เอ็ม-60